Diari Oficial de la Generalitat Valenciana


Sumari del DOGV 8834, del 15-06-2020 (2020/4421)

RESOLUCIÓ d'11 de juny de 2020, de la Vicepresidència i Conselleria d'Igualtat i Polítiques Inclusives, per la qual es prorroga la Resolució de 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència, per als anys 2019 i 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8834

Data del DOGV
:   15-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/4421


Data del document
:   11-06-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ d'11 de juny de 2020, de la Vicepresidència i Conselleria d'Igualtat i Polítiques Inclusives, per la qual es prorroga la Resolució de 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència, per als anys 2019 i 2020. [2020/4421]  
  
  
Antecedents de fet  
I. Per Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, es convoquen els acords d'acció concertada en matèria de serveis socials en el sector d'infància i adolescència per als anys 2019 i 2020 (DOGV 8467, 18.01.2019). El finançament dels centres i serveis concertats es va realitzar amb càrrec al programa pressupostari 313.30, Infància i adolescència, capítol IV, codi de línia S5234000 dels pressupostos de la Generalitat per a 2019.  
  
De conformitat amb l'article 2 de l'annex I d'aquesta resolució, el termini de vigència de la convocatòria s'iniciarà en la data en què es publique la resolució de convocatòria en el Diari Oficial de la Generalitat Valenciana i finalitzarà el 31 de desembre de 2020, sense perjudici que els concerts constituïts a la seua empara puguen ser prorrogats més enllà d'aquesta data.  
D'altra banda, l'article 32.2.b de l'annex I de l'esmentada resolució estableix que, durant el termini de vigència de la convocatòria, l'òrgan competent per a resoldre el procediment de concertació podrà, si existeix crèdit adequat i suficient per a això i les necessitats del servei ho justifiquen, obrir un nou termini de presentació per a concertar tant els serveis o centres que hagueren quedat deserts, com aquells altres que precise per a atendre necessitats sobrevingudes.  
II. La Resolució de 17 de maig de 2019, de la Vicepresidència i Conselleria d'Igualtat i Polítiques Inclusives (DOGV 8555, 24.05.2019), resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada.  
  
III. Per Resolució de 6 d'agost de 2019 (DOGV 8609, 08.08.2019), de la Vicepresidència i Conselleria d'Igualtat i Polítiques Inclusives, s'obri nou termini de la convocatòria davant l'exigència d'atendre necessitats sobrevingudes, l'objecte específic de la qual és concertar quaranta places d'acolliment residencial amb programes de projecte migratori a la província d'Alacant. En aquest text, en el seu apartat dotze relatiu a la durada del concert, s'establia el següent: «1. El termini de vigència del concert s'iniciarà en la data que es determine en la resolució de concessió i finalitzarà el 31 de desembre de 2019, sense perjudici de la seua possible pròrroga. 2. El concert podrà prorrogar-se, de mutu acord, amb anterioritat a la seua finalització, i per resolució de l'òrgan competent per a la decisió, si hi concorren les circumstàncies previstes en l'article 35 del Decret 181/2017. La vigència del concert podrà prorrogar-se pel mateix període, condicionat a l'existència de prou crèdit».  
IV. Per Resolució de 20 de setembre de 2019 (DOGV 8644, 27.09.2019), de la Vicepresidència i Conselleria d'Igualtat i Polítiques Inclusives, es va resoldre el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020.  
En aquest text, en el seu apartat quart s'estableix: «El concert social que se subscriga tindrà una durada que s'iniciarà l'1 d'octubre de 2019, finalitzant el dia 31 de desembre de 2019, sense perjudici de la seua possible pròrroga».  
V. Per Resolució de 27 de gener de 2020, de la Vicepresidència i Conselleria d'Igualtat i Polítiques Inclusives (DOGV 8728, 29.01.2020, es prorroga la Resolució 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020, aquesta pròrroga s'efectua d'1 de gener a 31 de març de 2020.  
VI. Per Resolució de 31 de març de 2020, de la Vicepresidència i Conselleria d'Igualtat i Polítiques Inclusives (DOGV 8779, 02.04.2020, es prorroga la Resolució 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020 aquesta pròrroga s'efectua d'1 d'abril a 31 de juny de 2020.  
  
VII. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, en el seu article 23, sobre la durada dels concerts i tal com assenyala el punt 3 de l'article 2 de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per als anys 2019 i 2020, indica que el concert podrà prorrogar-se per un període màxim de dos anys, mitjançant una o successives pròrrogues.  
VIII. En l'actualitat, després de la nova configuració del Consell, dins de l'estructura orgànica de la Vicepresidència i Conselleria d'Igualtat i Polítiques Inclusives, la Direcció General de Gestió i Organització del Sistema té el programa pressupostari 311.20, Gestió i organització del sistema, tal com disposa l'article 40 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, exercint aquesta direcció general la funció de la implementació de l'acció concertada.  
  
IX. S'ha rebut en la Direcció General de Gestió i Organització del Sistema, en data 29 de maig de 2020, un informe de la Direcció Territorial d'Alacant de la Conselleria d'Igualtat i Polítiques Inclusives en el qual s'acredita que l'entitat d'iniciativa social que ha subscrit i formalitzat el concert social objecte de la present pròrroga, compleix amb els requisits per a formalitzar-la.  
  
Fonaments de dret  
Primer. La Llei 3/2019, de 18 de febrer, de la Generalitat, de Serveis Socials Inclusius de la Comunitat Valenciana, estableix en el seu article 34 l'acció concertada com a forma de provisió de les prestacions del Sistema Públic Valencià de Serveis Socials. Així mateix, l'article 87 defineix els acords d'acció concertada com a instruments organitzatius de naturalesa no contractual, a través dels quals les administracions competents podran organitzar la prestació de serveis socials per entitats d'iniciativa social, el finançament, l'accés i el control de les quals siguen de la seua competència.  
Segon. La Vicepresidència i Conselleria d'Igualtat i Polítiques Inclusives conforme amb el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, té assignades les competències en matèria de polítiques de prestació social, serveis socials, dependència, persones amb diversitat funcional, famílies, infància i adolescència, adopcions, joventut, dona, persones migrants i voluntariat social.  
  
Tercer. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, estableix les bases reguladores per al desenvolupament de l'acció concertada per a prestació de serveis socials; i en el seu títol VII (articles 34 a 36), regula la pròrroga dels concerts, establint la possibilitat de pròrroga a sol·licitud de les entitats o l'inici del procediment de pròrroga, d'ofici, per part del corresponent centre directiu.  
  
Quart. Segons estableix l'article 35 del Decret 181/2017, de 17 de novembre, del Consell, constitueixen requisits i circumstàncies habilitants de la pròrroga: que el servei s'estiga realitzant de conformitat, que l'entitat concertada continue complint els requisits necessaris per a l'acció concertada, i que existisca consignació pressupostària adequada i suficient per a això.  
I per tot això, conforme amb el que es disposa en el procediment de pròrroga de concerts socials, a proposta de la directora general de Gestió i Organització del Sistema, resolc:  
  
  
Primer  
Aprovar la pròrroga per a l'any 2020 de la Resolució de 20 de setembre de 2019, de la Vicepresidència i Conselleria d'Igualtat i Polítiques Inclusives, per la qual es va resoldre el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència, per als anys 2019 i 2020.  
  
Segon  
Aprovar la pròrroga de l'acord d'acció concertada del servei de centre d'acolliment residencial amb quaranta places de programes de projecte migratori a la província d'Alacant amb l'entitat Fundació Antonio Moreno, CIF H73612593, per un import de 700.340,80 euros per a l'anualitat de 2020.  
  
Tercer  
L'aprovació de la pròrroga de concerts socials per a l'any 2020, per import total de 700.340,80 euros, s'efectua amb efectes d'1 de juny a 31 d'agost de 2020 (92 dies) amb un mòdul plaça/dia de 190,31 euros, amb càrrec al crèdit consignat en el programa pressupostari 311.20, Gestió i organització del sistema, capítol IV, codi línia S5234, de la secció 16, del pressupost de despeses de la Vicepresidència i Conselleria d'Igualtat i Polítiques Inclusives per a l'any 2020, recollit en la Llei 10/2019, de 27 de desembre, de pressupostos de la Generalitat per a l'exercici 2020.  
  
  
Quart  
La formalització de la pròrroga acordada es realitzarà dins del termini de trenta dies, a comptar de l'endemà de la publicació de la present resolució en el DOGV, mitjançant una addenda al document de formalització de concert social subscrit en 2019.  
  
València, 11 de juny de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.